				|

		52014PC0625

			Ettepanek: NÕUKOGU RAKENDUSOTSUS millega pikendatakse nõukogu rakendusotsuse 2011/335/EL (mille kohaselt lubatakse Leedu Vabariigil kohaldada meedet, millega antakse erand direktiivi 2006/112/EÜ (mis käsitleb ühist käibemaksusüsteemi) artiklist 287) kohaldamisaega /* COM/2014/0625 final - 2014/0289 (NLE) */

			   	SELETUSKIRI
1.           ETTEPANEKU TAUST
Vastavalt 28. novembri 2006. aasta direktiivi
2006/112/EÜ (mis käsitleb ühist käibemaksusüsteemi) (edaspidi
„käibemaksudirektiiv”) artikli 395 lõikele 1 võib nõukogu komisjoni ettepaneku
põhjal ühehäälselt lubada liikmesriigil kohaldada erimeetmeid, millega tehakse
erand kõnealuse direktiivi sätetest, et lihtsustada käibemaksu kogumise
menetlust või hoida ära teatavat maksudest kõrvalehoidmist või maksustamise
vältimist.
Komisjonis 16. mail 2014 registreeritud
kirjaga taotles Leedu luba jätkata maksuvabastuse kohaldamist
maksukohustuslaste suhtes, kelle aastakäive riigi valuutas ühinemiskuupäeval
kehtinud vahetuskursi kohaselt arvutatult ei ületa 45 000 euro suurust
käibe ülempiiri. Komisjon teavitas 6. juuni 2014. aasta kirjaga
käibemaksudirektiivi artikli 395 lõike 2 kohaselt teisi liikmesriike Leedu
taotlusest. Komisjon teatas 12. juuni 2014. aasta kirjas Leedule, et
tal on taotluse hindamiseks kogu vajalik teave.
Üldine taust
Käibemaksudirektiivi XII jaotise 1. peatükiga
on liikmesriikidel lubatud kohaldada väikeettevõtjatele erikorda, sealhulgas
kohaldada käibemaksuvabastust selliste maksukohustuslaste suhtes, kelle
aastakäive ei ületa teatavat summat. Kõnealune maksuvabastus tähendab seda, et
maksukohustuslane ei pea oma tarnetelt käibemaksu sisse nõudma ning järelikult
ei saa ta käibemaksu tootmissisenditelt maha arvata.
Esimest korda lubati Leedul kõnealust meedet
rakendada nõukogu rakendusotsusega 2011/335/EL,[1]
mis kaotab kehtivuse 31. detsembril 2014. Meede on erand käibemaksudirektiivi
XII jaotisest ainult sel määral, kuivõrd maksukohustuslase eriskeemi
kohane aastakäibe ülempiir on kõrgem kui praegu käibemaksudirektiivi
artikli 287 lõike 11 kohaselt Leedus lubatud 29 000 eurot.
Leedu on nüüd taotlenud, et maksukohustuslastele
vabatahtliku meetme kehtivusaega pikendataks veel ühe piiratud ajavahemiku
võrra.
Leedu edastatud teabe põhjal näib, et
nimetatud meede avaldab lõplikus tarbimisetapis kogutavale maksutulule vähest
mõju. Leedu esitatud analüüsist ilmneb siiski, et suurem osa (ligikaudu 82 %)
aastail 2012–2013 käibemaksukohustuslastena registreerinud maksukohustuslastest
tegi seda kõnealuse meetme põhjal.
Seetõttu tehakse ettepanek pikendada erandi
kestust veel ühe perioodi võrra, kuni 31. detsembrini 2017.
Ettepaneku valdkonnas kehtivad õigusnormid
Sarnaseid erandeid on eelnevalt tehtud ka
teistele liikmesriikidele.
Kooskõla Euroopa Liidu muude
tegevuspõhimõtete ja eesmärkidega
Meede on kooskõlas Euroopa Liidu
väikeettevõtjatega seotud eesmärkidega, mis on esitatud komisjoni teatises
„Kõigepealt mõtle väikestele” (Euroopa algatus „Small Business Act” (KOM(2008)
394, 25. juuni 2008)).
2.           HUVITATUD ISIKUTEGA
KONSULTEERIMISE JA MÕJUHINNANGU TULEMUSED
Konsulteerimine huvitatud isikutega
Ei kohaldata.
Ekspertarvamuste kogumine ja kasutamine
Välisekspertiisiks polnud tarvidust.
Mõju hindamine
Otsuse eesmärk on jätkuvalt kohaldada
lihtsustamismeedet, millega kõrvaldatakse paljud selliste ettevõtjate
käibemaksukohustused, kelle aastakäive ei ületa ülempiiri.
Erandi kitsa reguleerimisala ning piiratud
kohaldamisaja tõttu on mõju igal juhul piiratud.
3.           ETTEPANEKU ÕIGUSLIK KÜLG
Kavandatud meetmete kokkuvõte
Lubada Leedul jätkuvalt kohaldada erandit
käibemaksudirektiivist seoses lihtsustamismeetme kasutuselevõtuga kuni
45 000 euro suuruse aastakäibega ettevõtjate jaoks.
Õiguslik alus
Käibemaksudirektiivi artikkel 395.
Subsidiaarsuse põhimõte
Võttes arvesse käibemaksudirektiivi sätet,
millele ettepanek tugineb, tehakse ettepanek liidu ainupädevusse kuuluvas
valdkonnas. Subsidiaarsuse põhimõtet seetõttu ei kohaldata.
Proportsionaalsuse põhimõte
Ettepanek on proportsionaalsuse põhimõttega
kooskõlas järgmistel põhjustel.
Käesolev otsus käsitleb liikmesriigile tema
enda taotlusel antud luba ja sellega ei määrata mingeid kohustusi.
Erandi piiratud kohaldamisala arvestades on
erimeede taotletava eesmärgiga proportsionaalne.
Õigusakti valik
Kavandatud õigusakt(id): nõukogu
rakendusotsus.
Muud õigusaktid ei oleks asjakohased
järgmistel põhjustel.
Käibemaksudirektiivi artikli 395 kohaselt on
erandi tegemine ühistest käibemaksueeskirjadest võimalik vaid komisjoni
ettepaneku põhjal nõukogus ühehäälselt antud loa alusel. Nõukogu otsus on ainus
sobiv õigusakt, sest selle saab adresseerida üksikule liikmesriigile.
4.           MÕJU EELARVELE
Ettepanekul puudub mõju ELi eelarvele, sest
Leedu arvutab nõukogu määruse (EMÜ, EURATOM) nr 1553/89 artikli 6 kohaselt
hüvitise.
5.           TÄIENDAV TEAVE
Ettepanek sisaldab aegumisklauslit.
2014/0289 (NLE)
Ettepanek:
NÕUKOGU RAKENDUSOTSUS
millega pikendatakse nõukogu rakendusotsuse
2011/335/EL (mille kohaselt lubatakse Leedu Vabariigil kohaldada meedet,
millega antakse erand direktiivi 2006/112/EÜ (mis käsitleb ühist
käibemaksusüsteemi) artiklist 287) kohaldamisaega
EUROOPA LIIDU NÕUKOGU,
võttes arvesse Euroopa Liidu toimimise
lepingut,
võttes arvesse nõukogu 28. novembri
2006. aasta direktiivi 2006/112/EÜ, mis käsitleb ühist käibemaksusüsteemi
(edaspidi „käibemaksudirektiiv”)[2],
eriti selle artikli 395 lõiget 1,
võttes arvesse Euroopa Komisjoni ettepanekut
ning arvestades järgmist:
(1)       Komisjonis 16. mail 2014
registreeritud kirjaga taotles Leedu Vabariik luba kohaldada erandit
käibemaksudirektiivi artikli 287 punktist 11, et jätkata maksuvabastuse
kohaldamist teatavate maksukohustuslaste suhtes, kelle aastakäive riigi valuutas
Leedu ELiga liitumise kuupäeval kehtinud vahetuskursi kohaselt arvutatult ei
ületa 45 000 eurot. Nimetatud meetmega oleksid kõnealused maksukohustuslased
jätkuvalt vabastatud teatavatest või kõigist käibemaksuga seotud kohustustest,
millele on osutatud käibemaksudirektiivi XI jaotise 2.–6. peatükis.
(2)       Komisjon teavitas muid
liikmesriike Leedu taotlusest 6. juuni 2014. aasta kirjaga. Komisjon teatas
12. juuni 2014. aasta kirjas Leedule, et tal on taotluse hindamiseks
kogu vajalik teave.
(3)       Liikmesriikidele on juba
kättesaadav käibemaksudirektiivi XII jaotise kohane erikord, mida kohaldatakse
väikeettevõtjate suhtes. Pikendatud meede on erand käibemaksudirektiivi
XII jaotisest ainult sel määral, kuivõrd maksukohustuslase eriskeemi
kohane aastakäibe ülempiir on kõrgem kui käibemaksudirektiivi artikli 287
lõike 11 kohaselt Leedus lubatud 29 000 eurot.
(4)       Nõukogu 30. mai 2011. aasta
rakendusotsusega 2011/335/EL[3]
lubati Leedul kuni 31. detsembrini 2014 kohaldada erandmeetmena
käibemaksuvabastust maksukohustuslaste suhtes, kelle aastakäive ei ületa
45 000 eurot. Arvestades, et kõnealune piirmäär on vähendanud väiksemate
ettevõtete käibemaksukohustusi, tuleks Leedul lubada kohaldada meedet veel ühe
piiratud ajavahemiku jooksul. Maksukohustuslased võivad endiselt valida
tavapärase käibemaksusüsteemi.
(5)       Leedu esitatud teabe kohaselt
avaldab erandi pikendamine vaid piiratud mõju lõplikus tarbimisetapis kogutava
maksutulu kogusummale.
(6)       Erandi kohaldamine ei mõjuta
käibemaksust tulenevaid Euroopa Liidu omavahendeid,
ON VASTU VÕTNUD KÄESOLEVA OTSUSE:
Artikkel 1
Otsuse 2011/335/EL artiklis 2 asendatakse
kuupäev „31. detsember 2014” kuupäevaga „31. detsember 2017”.
Artikkel 2
Käesolevat otsust kohaldatakse alates
1. jaanuarist 2015.
Artikkel 3
Käesolev otsus on adresseeritud Leedu
Vabariigile.
Brüssel,
                                                                       Nõukogu
nimel
                                                                       eesistuja
[1]               ELT L 150, 9.6.2011, lk 6.
[2]               ELT L 347, 11.12.2006, lk 1.
[3]               ELT L 150, 9.6.2011, lk 6.


Tähtis õiguslik teade

|

52008PC0191

Ettepanek: Nõukogu otsus, millega muudetakse lisa muutmise eesmärgil otsust 2004/162/EÜ dokimaksude kohta  /* KOM/2008/0191 lõplik */

	[pic] | EUROOPA ÜHENDUSTE KOMISJON |Brüssel 16.4.2008KOM(2008) 191 lõplikEttepanek:NÕUKOGU OTSUS,millega muudetakse lisa muutmise eesmärgil otsust 2004/162/EÜ dokimaksude kohta(komisjoni esitatud)SELETUSKIRI1) ettepaneku taust-  Ettepaneku põhjused ja eesmärgidEttepaneku eesmärk on kohandada nõukogu 10. veebruari 2004. aasta otsuse 2004/162/EÜ (dokimaksude kohta Prantsusmaa ülemeredepartemangudes ning otsuse 89/688/EMÜ kehtivusaja pikendamise kohta) lisas esitatud loetelusid toodetest, mille suhtes saab kohaldada dokimaksuvabastust või -vähendust.-  Üldine taustPrantsuse ametiasutused esitasid otsuse 2004/162/EÜ artikli 3 alusel peaaegu tervenisti Guyanat käsitleva taotluse, mille eesmärk oli lisada tooteid nende toodete loeteludesse, mille suhtes saab seoses dokimaksudega kohaldada diferentseeritud maksustamist. Prantsuse ametiasutused esitasid täiendava taotluse 2006. aasta juulis. Prantsuse ametiasutuste taotlust uuriti iga asjaomase toote osas lähtuvalt sellest, millise eespool nimetatud artiklis 3 käsitletud olukorraga tegemist on.-  Ettepaneku valdkonnas kehtivad õigusnormidKooskõlas EÜ asutamislepingu artikli 299 lõikega 2 kohaldatakse kõnealuse lepingu sätteid Prantsusmaa ülemeredepartemangude, Assooride, Madeira ja Kanaari saarte suhtes. Siiski võttes arvesse Prantsusmaa ülemeredepartemangude, Assooride, Madeira ja Kanaari saarte struktuurilist sotsiaalset ja majanduslikku olukorda, mida halvendavad nende kaugus, saareline asukoht, väike pindala, reljeef ja rasked ilmastikuolud, majanduslik sõltuvus väikesest arvust toodetest, s.o tegureid, mille püsivus ja kombinatsioon kahjustavad nende piirkondade arengut, võtab nõukogu kvalifitseeritud häälteenamusega komisjoni ettepaneku põhjal ning pärast Euroopa Parlamendiga konsulteerimist vastu konkreetsed meetmed, mille eesmärk on määrata eelkõige kindlaks EÜ asutamislepingu sätete kohaldamise tingimused kõnealuste piirkondade puhul, kaasa arvatud ühine poliitika. Neid meetmeid vastu võttes võtab nõukogu arvesse eelkõige selliseid valdkondi nagu maksupoliitika.Otsus 2004/162/EÜ, mis võeti vastu EÜ asutamislepingu artikli 299 lõike 2 alusel, lubab Prantsusmaal kohaldada Prantsusmaa ülemeredepartemangudes dokimaksuvabastusi või -vähendusi teatavate toodete suhtes, mis on toodetud Prantsusmaa ülemeredepartemangudes kohapeal. Maksumäära maksimaalne lubatud erinevus võrreldes maksumääradega, mida kohaldatakse mujalt kui Prantsuse ülemeredepartemangudest pärit sarnaste toodete suhtes, on olenevalt tootest ja asjaomasest ülemeredepartemangust 10, 20 või 30 protsendipunkti. Tooted, mille suhtes saab kohaldada dokimaksuvabastusi või -vähendusi, on esitatud nõukogu otsuse lisas. Otsust 2004/162/EÜ kohaldatakse kuni 1. juulini 2014 ning 2008. aasta juuliks koostatakse vahearuanne. Kõnealuse otsuse artikliga 3 on ette nähtud, et nõukogu võtab komisjoni ettepaneku alusel kvalifitseeritud häälteenamusega vastu käesoleva otsuse rakendamiseks vajalikud meetmed seoses lisas esitatud toodete loetelude ajakohastamisega tulenevalt uue tootmise tekkest ülemeredepartemangudes ning kiireloomuliste meetmete võtmisega juhul, kui kohalikku tootmist ohustavad teatavad kaubandustavad.-  Kooskõla Euroopa Liidu muude tegevuspõhimõtete ja eesmärkidega ning otsuse 2004/162/EÜ artikli 3 konkreetsete kriteeriumide järgimineOtsuse 2004/162/EÜ artikliga 3 ettenähtud meetmed põhinevad EÜ asutamislepingu artikli 299 lõikel 2. Sellest tulenevalt tuleb võtta arvesse äärepoolseimate piirkondade eripärasid ja piiranguid, kahjustamata sealjuures ühenduse õiguskorra terviklikkust ja ühtsust, sealhulgas siseturgu ja ühist poliitikat. Peale selle on kõnealuse artikliga kehtestatud lisakriteeriumid sellega ettenähtud menetluse kohta. Tegemist peab olema lisas esitatud toodete loetelu muutmisega uue tootmise tekkest tulenevalt ülemeredepartemangudes või kiireloomuliste meetmete võtmisega juhul, kui kohalikku tootmist ohustavad teatavad kaubandustavad.Kõnealuseid nõudeid võeti arvesse Prantsuse ametiasutuste esitatud taotluse eriti hoolikal läbivaatamisel. Seega, kuigi Prantsuse ametiasutuste esialgne taotlus hõlmas umbes 130 toodet, leiab komisjon, et loetelude kohandamine otsuse 2004/162/EÜ artikli 3 alusel on õigustatud üksnes 19 toote puhul.Seega ei tee komisjon otsuse lisas esitatud loetelude muutmise raames ettepanekut lisada tooteid juhul, kui kohalik tootmine oli juba olemas ajal, mil esitati esialgne taotlus, mille alusel võeti vastu otsus 2004/162/EÜ. Kõnealuse otsuse teise alternatiivi osas eeldab otsus, et „kiireloomuliste meetmete” võtmine on vajalik seepärast, et „teatavad kaubandustavad ohustavad” kohalikku tootmist. Komisjon ei tee seega ettepanekut kohaldada seda sätet juhul, kui impordi võimalik suurenemine tuleneb muudest põhjustest kui kaubandustavadest, näiteks Guyana kohaliku turu ümberkorraldusest teatavate toodete tootmise ja turustamise osas, või kui põhjused on ebaselged.2) konsulteerimine huvitatud isikutega ja mõju hindamine-  Konsulteerimine huvitatud isikutegaPrantsuse ametiasutuste taotlus esitati asjaomaste majandussektorite soove arvesse võttes. Prantsuse ametiasutuste taotlusega kõige rohkem seotud majandussektorite esindajad kuulusid Prantsuse ametiasutuste ja komisjoni talituste vaheliste töökoosolekute käigus ka eri delegatsioonidesse.-  Eksperdiarvamuste kogumine ja kasutamineVälisekspertide arvamusi ei olnud vaja kasutada.-  Mõju hindamineEttepaneku eesmärk on otsuse 2004/162/EÜ rakendusmeetme vastuvõtmine. Ainsana tuleb seega iga Prantsuse ametiasutuste taotlusega hõlmatud toote puhul kindlaks teha, kas kõnealuse otsuse lisas esitatud toodete loetelude kohandamiseks on täidetud kõnealuse otsuse artiklis 3 ettenähtud tingimused.Otsuse 2004/162/EÜ artikliga 3 ettenähtud menetluse raames ei ole muud võimalust kui loetelusid kohandada või need kohandamata jätta.3) ettepaneku õiguslik külg-  Kavandatud meetmete kokkuvõteLisada Guyana puhul otsuse 2004/162/EÜ lisas esitatud toodete loeteludesse 19 toodet, mille suhtes Prantsusmaal on lubatud teatavates piirides kohaldada dokimaksuvabastusi ja -vähendusi teatavate toodete suhtes, mis on toodetud Prantsusmaa ülemeredepartemangudes kohapeal.-  Õiguslik alusNõukogu 10. veebruari 2004. aasta otsuse 2004/162/EÜ artikkel 3.-  Subsidiaarsuse põhimõteÜksnes nõukogu on volitatud kohandama otsuse 2004/162/EÜ artikli 3 alusel selle õigusaktiga hõlmatud toodete loetelusid.Ettepanek on seega subsidiaarsuse põhimõttega kooskõlas.-  Proportsionaalsuse põhimõteEttepanek on proportsionaalsuse põhimõttega kooskõlas järgmistel põhjustel:Ettepaneku eesmärk on kohandada otsust 2004/162/EÜ, lisades selle lisasse uusi tooteid. Lisatakse aga üksnes tooteid, mille puhul selline kohandamine on õigustatud kõnealuse otsuse artiklis 3 sätestatud kriteeriumide alusel.Samuti piirdub iga käesoleva ettepaneku esemeks oleva toote jaoks pakutud maksimaalne erinevus määraga, mis on vajalik asjaomase toote ebasoodsat olukorda arvestades. Seega ei ületa Prantsusmaa ülemeredepartemangudesse imporditud toodete maksukoormus määra, mis on vajalik kohapeal toodetud toodete konkurentsivõime taastamiseks seoses imporditud toodetega.-  Õigusakti valikKavandatud õigusakt: nõukogu otsus.Muud õigusaktid ei oleks asjakohased järgmisel põhjusel:Otsuse 2004/162/EÜ artiklis 3 nähakse ainsa õigusaktina ette nõukogu poolt komisjoni ettepaneku alusel vastuvõetavat otsust.4) mõju eelarveleEttepanek ei mõjuta ühenduse eelarvet.5) täiendav teave-  Ettepaneku üksikasjalik selgitus peatükkide või artiklite kaupaOtsuse ettepaneku lisa punktiga 1 nähakse ette lisada Guyana puhul 18 toodet otsuse 2004/162/EÜ lisa B osasse, st nende toodete loeteludesse, mille puhul on maksimaalne lubatud maksumäära erinevus 20 protsendipunkti, võrreldes mujalt kui ülemeredepartemangudest pärit sarnaste toodete suhtes kohaldatava maksumääraga.Otsuse ettepaneku lisa punktiga 2 nähakse ette lisada Guyana puhul üks toode ka otsuse 2004/162/EÜ lisa C osasse, st nende toodete loetelusse, mille puhul on maksimaalne lubatud maksumäära erinevus 30 protsendipunkti, võrreldes mujalt kui ülemeredepartemangudest pärit sarnaste toodete suhtes kohaldatava maksumääraga.Asjaomased tooted ja otsuse 2004/162/EÜ kohandamist õigustavad põhjused on esitatud nõukogu otsuse ettepaneku põhjenduses 4.Ettepanek:NÕUKOGU OTSUS,millega muudetakse lisa muutmise eesmärgil otsust 2004/162/EÜ dokimaksude kohta(Ainult prantsuskeelne tekst on autentne)EUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse nõukogu 10. veebruari 2004. aasta otsust 2004/162/EÜ dokimaksude kohta Prantsusmaa ülemeredepartemangudes ning otsuse 89/688/EMÜ kehtivusaja pikendamise kohta[1], eriti selle artiklit 3,võttes arvesse komisjoni ettepanekut[2]ning arvestades järgmist:(1) Otsusega 2004/162/EÜ on Prantsuse ametiasutustel lubatud kehtestada dokimaksuvabastusi või -vähendusi toodete suhtes, mis on toodetud Prantsusmaa ülemeredepartemangudes kohapeal ja loetletud selle otsuse lisas. Maksimaalne lubatud maksumäära erinevus on sõltuvalt tootest ja asjaomasest ülemeredepartemangust 10, 20 või 30 protsendipunkti.(2) Kõnealuse otsuse artiklisga 3 on ette nähtud ajakohastada lisas esitatud toodete loetelusid tulenevalt uue tootmise tekkest ülemeredepartemangudes ning võtta kiireloomulisi meetmeid juhul, kui kohalikku tootmist ohustavad teatavad kaubandustavad.(3) Prantsuse ametiasutused esitasid komisjonile taotluse, mille eesmärk oli lisada tooteid nende toodete loeteludesse, mille suhtes võib kohaldada diferentseeritud maksustamist. Prantsuse ametiasutuste taotlust uuriti iga asjaomase toote osas eespool nimetatud artikliga 3 nõutud tingimusi arvestades. Pärast nende 14. märtsi 2003. aasta taotlust, mille alusel võeti vastu otsus 2004/162/EÜ, tekkisid Guyanas uued tootmistegevused. Neid tooteid ei saanud seega lisada otsuse 2004/162/EÜ lisas esitatud toodete loeteludesse. Seega on täidetud üks kõnealuse otsuse artiklis 3 esitatud kahest alternatiivsest tingimusest.(4) Seega tuleb nende uute toodete ebasoodsat olukorda võrrelda väljastpoolt pärinevate toodete olukorraga seoses lisakuludega, mis tekivad nende toodete valmistamisel ettevõtetes, mille tootmistegevus toimub Guyanas ja mis on enamasti väga väikesed. Lisakulud tulenevad eelkõige kaugusest, rasketest ilmastikuoludest ja kohaliku turu väiksusest. Seega põhjustab kaugus suuri veokulusid ja veole kuluva aja tõttu peab ettevõtjatel olema suuremal hulgal tooraineid ja varuosi, et parandada tootmisel kasutatavaid masinaid. Samuti tingib kohaliku turu väiksus olukorra, kus tootmisvahendid on võrreldes tootmismahtudega üleliia suured. Prantsuse ametiasutused arvestasid välja kohapeal valmistatud toodete iga kategooria ebasoodsa olukorra ulatuse, põhinedes iga kategooria puhul asjaomastel teguritel.(5) 2003. aasta oktoobris asutati uus ettevõte, kes alustas jogurti ja muude piimatoodete, näiteks kohupiima tootmist (ühise tollitariifistiku nomenklatuuri liigituse alusel rubriik 0403, mis hõlmab alamrubriike 0403 10 ja 0403 90). Siiski oli esialgse taotluse kuupäevaks, mis eelneb tootmistegevuse alguse kuupäevale, ette nähtud üksnes jogurtitootmine (ühise tollitariifistiku nomenklatuuri liigituse alusel rubriik 0403 10). Ilmneb, et ettevõtte tegevus hõlmab ka rubriigi 0403 90 alla kuuluvaid tooteid. Prantsuse ametiasutuste esitatud andmete kohaselt on kõnealuste kohapeal valmistatud toodete omahind enam kui 20 % kõrgem sarnaste väljastpoolt toodud toodete omahinnast. Korvamaks selle uue kohaliku tootmise ebasoodsat olukorda, tuleb Guyana puhul lisada rubriik 0403 90 otsuse 2004/162/EÜ lisa B osasse, mis sisaldab nende kohalike toodete loetelu, mille suhtes saab kohaldada 20 protsendipunkti suurust erinevat maksumäära võrreldes toodetega, mis ei ole pärit Prantsusmaa ülemeredepartemangudest.(6) 2005. aasta septembris alustas üks ettevõtja tegevust kohvi röstimise alal. Samal ajal alustati toorkohvi tootmise alast põllumajandustegevust, eesmärgiga anda toorainet röstimisega tegelevale ettevõtjale. Nende tegevuste koosmõju peaks lõpuks võimaldama rahuldada üht osa kohvinõudlusest Guyanas. Prantsusmaa ametiasutuste esitatud andmete kohaselt on kohapeal röstitud kohvi omahind enam kui 20 % kõrgem väljastpoolt toodud kohvi omahinnast. Korvamaks selle uue kohaliku tootmise ebasoodsat olukorda, tuleb Guyana puhul lisada röstitud kohv (ühise tollitariifistiku nomenklatuuri liigituse alusel rubriik 0901 21) otsuse 2004/162/EÜ lisa B osasse, mis sisaldab nende kohalike toodete loetelu, mille suhtes saab kohaldada 20 protsendipunkti suurust erinevat maksumäära võrreldes toodetega, mis ei ole pärit Prantsusmaa ülemeredepartemangudest.(7) 2006. aasta alguses alustas üks ettevõtja šokolaadi ja kakaotoodete valmistamist (ühise tollitariifistiku nomenklatuuri liigituse alusel rubriigid 1801, 1802, 1803, 1805 ja 1806). Samal ajal alustati kakaotootmise põllumajandustegevust. Nende tegevuste koosmõju peaks lõpuks võimaldama rahuldada üht osa šokolaadinõudlusest Guyanas. Prantsusmaa ametiasutuste esitatud andmete kohaselt on kohapeal valmistatud šokolaadi ja kakaotoodete omahind enam kui 20 % kõrgem samasuguste väljastpoolt toodud toodete omahinnast. Korvamaks selle uue kohaliku toodangu ebasoodsat olukorda, tuleb Guyana puhul lisada rubriigid 1801, 1802, 1803, 1805 ja 1806 otsuse 2004/162/EÜ lisa B osasse, mis sisaldab nende kohalike toodete loetelu, mille suhtes saab kohaldada 20 protsendipunkti suurust erinevat maksumäära võrreldes toodetega, mis ei ole pärit Prantsusmaa ülemeredepartemangudest.(8) 2005. aasta septembris asutati ettevõte, kes hakkas arendama maniokikrõpsude, banaanikrõpsude ja röstitud maapähklite tootmistegevust (ühise tollitariifistiku nomenklatuuri liigituse alusel rubriigid 2008 11 ja 2008 99). Prantsusmaa ametiasutuste esitatud andmete kohaselt on kõnealuste kohapeal toodetud toodete omahind enam kui 20 % kõrgem samasuguste väljastpoolt toodud toodete omahinnast. Korvamaks selle uue kohaliku toodangu ebasoodsat olukorda, tuleb Guyana puhul lisada rubriigid 2008 11 ja 2008 99 otsuse 2004/162/EÜ lisa B osasse, mis sisaldab nende kohalike toodete loetelu, mille suhtes saab kohaldada 20 protsendipunkti suurust erinevat maksumäära võrreldes toodetega, mis ei ole pärit Prantsusmaa ülemeredepartemangudest.(9) 2006. aastal asutatud õlletootmisettevõte alustas 2007. aastal õlletootmist (ühise tollitariifistiku nomenklatuuri liigituse alusel rubriik 2203). Prantsusmaa ametiasutuste esitatud andmete kohaselt on kõnealuse kohapeal toodetud õlle omahind enam kui 30 % kõrgem väljastpoolt toodud õlle omahinnast. Korvamaks selle uue kohaliku toodangu ebasoodsat olukorda, tuleb Guyana puhul lisada rubriik 2203 otsuse 2004/162/EÜ lisa C osasse, mis sisaldab nende kohalike toodete loetelu, mille suhtes saab kohaldada 30 protsendipunkti suurust erinevat maksumäära võrreldes toodetega, mis ei ole pärit Prantsusmaa ülemeredepartemangudest.(10) Üks Guyana ettevõtja alustas 2005. aasta käigus tegevust, mis kujutas endast riisikestade jääkide kogumist, et valmistada sellest turbasarnast toodet (kütus, allapanu). Selline uus tootmine ei oleks majanduslikult elujõuline, kui väljaspool Guyanat valmistatud turba (ühise tollitariifistiku nomenklatuuri liigituse alusel rubriik 2703) suhtes ei kohaldataks Guyanas diferentseeritud maksustamist. Vaatamata asjaolule, et tegemist on põllumajandusjäätmetest valmistatud tootega, on selle töötlemiskulud Prantsusmaa ametiasutuste esitatud andmete kohaselt sellised, et toode ei saa võistelda Guyanasse imporditud turbaga, isegi kui võtta arvesse viimase veokulusid. Prantsusmaa ametiasutuste sõnul on selle toote tootmiskulud turba omadest tunduvalt kõrgemad, sest asjaomane Guyana ettevõte on väga väike (kuus töötajat) ja selle äritegevus on peaaegu käsitööndusliku iseloomuga, samal ajal kui turvast toodetakse Euroopas tööstuslikult ja Guyanas kohalikku turbatootmist ei ole. Isegi kui võtta arvesse Euroopast imporditud turba transpordikulusid, on riisikestade baasil toodetud toote omahind endiselt enam kui 20 % turba omast kõrgem. Ilma konkreetsete meetmeteta ei oleks kõnealuse Guyana ettevõtja tegevus seega majanduslikult elujõuline ning seetõttu on vaja taastada selle konkurentsivõime. Korvamaks kõnealuse uue, turbaga konkureeriva kohaliku toote ebasoodsat olukorda, tuleb Guyana puhul lisada rubriik 2703 otsuse 2004/162/EÜ lisa B osasse, mis sisaldab nende kohalike toodete loetelu, mille suhtes saab kohaldada 20 protsendipunkti suurust erinevat maksumäära võrreldes toodetega, mis ei ole pärit Prantsusmaa ülemeredepartemangudest. Ehkki see erinevus piirdub turbaga, võimaldab see säilitada kõnealuse kohaliku kütusetootmisega seotud majandustegevust, mille suhtes kohaldatakse maksumäära, mis kehtiks kohapeal toodetud turbale juhul, kui selline tootmine toimuks.(11) Üks Guyana ettevõtja alustas 2005. aastal vahtkummist madratsite ja polüstüreenist toodete valmistamist (ühise tollitariifistiku nomenklatuuri liigituse alusel rubriigid 3921 11 ja 9404 21). Prantsusmaa ametiasutuste esitatud andmete kohaselt on kõnealuste kohapeal toodetud toodete omahind enam kui 20 % kõrgem samasuguste väljastpoolt toodud toodete omahinnast. Korvamaks selle uue kohaliku toodangu ebasoodsat olukorda, tuleb Guyana puhul lisada rubriigid 3921 11 ja 9404 21 otsuse 2004/162/EÜ lisa B osasse, mis sisaldab nende kohalike toodete loetelu, mille suhtes saab kohaldada 20 protsendipunkti suurust erinevat maksumäära võrreldes toodetega, mis ei ole pärit Prantsusmaa ülemeredepartemangudest.(12) Üks Guyana ettevõtja alustas 2005. aasta käigus PVCst dušikabiinide tootmist (ühise tollitariifistiku nomenklatuuri liigituse alusel rubriik 3922 10). Prantsusmaa ametiasutuste esitatud andmete kohaselt on kohapeal toodetud dušikabiinide omahind enam kui 20 % kõrgem samasuguste väljastpoolt toodud toodete omahinnast. Korvamaks selle uue kohaliku toodangu ebasoodsat olukorda, tuleb Guyana puhul lisada rubriik 3922 10 otsuse 2004/162/EÜ lisa B osasse, mis sisaldab nende kohalike toodete loetelu, mille suhtes saab kohaldada 20 protsendipunkti suurust erinevat maksumäära võrreldes toodetega, mis ei ole pärit Prantsusmaa ülemeredepartemangudest.(13) Üks Guyana ettevõtja alustas 2007. aastal tsingist ja vasest vihmaveetorude tootmist (ühise tollitariifistiku nomenklatuuri liigituse alusel rubriigid 7411, 7412, 7419 91, 7907 00 10 ja 7907 00 90). Prantsusmaa ametiasutuste esitatud andmete kohaselt on kõnealuste kohapeal toodetud toodete omahind enam kui 20 % kõrgem samasuguste väljastpoolt toodud toodete omahinnast. Korvamaks selle uue kohaliku toodangu ebasoodsat olukorda, tuleb Guyana puhul lisada rubriigid 7411, 7412, 7419 91, 7907 00 10 ja 7907 00 90 otsuse 2004/162/EÜ lisa B osasse, mis sisaldab nende kohalike toodete loetelu, mille suhtes saab kohaldada 20 protsendipunkti suurust erinevat maksumäära võrreldes toodetega, mis ei ole pärit Prantsusmaa ülemeredepartemangudest.ON VASTU VÕTNUD KÄESOLEVA OTSUSE:Artikkel 1Otsuse 2004/162/EÜ lisa muudetakse kooskõlas käesoleva otsuse lisaga.Artikkel 2Käesolev otsus on adresseeritud Prantsuse Vabariigile.Brüssel,Nõukogu nimeleesistujaLISAOtsuse 2004/162/EÜ lisa muudetakse alljärgnevalt:1) B osa punkti 2 lisatakse järgmised tooted:„0403 90, 0901 21, 1801, 1802, 1803, 1805, 1806, 2008 11, 2008 99, 2703, 3921 11, 3922 10, 7411, 7412, 7419 91, 7907 00 10, 7907 00 90 ja 9404 21”.2) C osa punkti 2 lisatakse järgmine toode:„2203”.[1] ELT L 52, 21.2.2004, lk 64.[2] ELT C [ ], [ ], lk [ ].